Cypress Bowl Ski Area

Cypress Bowl Ski Area er et skiområde i West Vancouver i Britisk Columbia i Canada som ligger i den sørligste delen av Cypress Provincial Park. Vintersportsanlegget har 47 navngitte traséer for alpin skiidrett (mange tilgjengelig for kveldskjøring) og 19 km langrennsløyper. Turer med truger er også populære. Om sommeren er skiområdet stengt, men der er mange løyper for fotturer i parken. Cypress Mountain arrangerer freestyle og snøbrett-konkurranser (kulekjøring, hopp, skicross, snøbrettcross, halfpipe og parallell-storslalåm) i Vinter-OL 2010. Halfpipen og løypene for kulekjøring og hopp ble ferdigbygget sommeren 2007.